**KINNITAN: RMSL peasekretär**

**R. Pajunurm 3.11.2022**

**Raplamaa 2022. a. lauamängude mitmevõistluse meistrivõistluste J U H E N D**

**EESMÄRK:**

* Hoogustada lauamängude harrastamist Raplamaal ja kogu Eestimaal.
* Selgitada välja Raplamaa 2022. a. meistrid ja paremusjärjestus, mis on ühtlasi Eesti individuaal-võistkondlikud lauamängude meistrivõistlused (EMV).

**AEG, KOHT ja REGISTREERIMINE:**

* Raplamaa 2022.a. lauamängude (male, kabe, koroona, lauatennis) mitmevõistluse meistrivõistlused (MV) toimuvad **12. novembril 2022. a**. algusega kell 10.00 Raplamaal, Kehtna vallas, Kaereperes **Valtu Spordimajas**.
* Registreerimine toimub kohapeal kell 9.30.
* Osavõtumaks: täiskasvanud võistlejad 5 €, lastel 2 €.
* Võistlusmaksu saab tasuda kohapeal sularahas.

**OSAVÕTJAD ja PROGRAMM:**

* Võistlema lubatakse sportlasi, kes tunnevad ja austavad võistlusmäärusi ning on täitnud kõik võistlusjuhendis kehtestatud tingimused.
* Võistlusklassid:
* naised 19-59 (1963 - 2003)
* naised 60+ (1962 ja varem sündinud)
* mehed 19-59 (1963 - 2003)
* mehed veteranid 60 – 69 (1953 – 1962)
* mehed superveteranid 70+ (1952 ja varem sündinud)
* tüdrukud (2004 ja hiljem sündinud)
* poisid (2004 ja hiljem sündinud)

**KORRALDAMINE ja TULEMUSTE ARVESTAMINE:**

* Võistluste ettevalmistamist ja läbiviimist korraldab Rapla Maleklubi koos Rapla Maakonna Spordiliiduga, peasekretär on Guido Trees.
* Rakendatakse Eestis kehtivaid male, kabe, koroona ja lauatennise võistlusmäärusi.
* Tüdrukud, naised ja naisveteranid mängivad koos šveitsi süsteemis 7 vooru (kui osalejaid on vähem, siis toimub võistlus turniirisüsteemis).
* Poisid, mehed ja meesveteranid mängivad šveitsi süsteemis 7 vooru.
* Üks kohtumine koosneb kahest male ja kabe partiist mõtlemisajaga males mõlemale võistlejale 5 minutit ja kabes 3 minutit, kahest geimist koroonas ja kahest setist lauatennises 11 punktini (kahe punktilise vahega).
* Paremusjärjestus määratakse punktide kogusummaga, kusjuures võit igas mänguliigis annab 1, viik 0,5 ja kaotus 0 punkti. Võrdsete punktide korral šveitsi süsteemis kasutatakse Bucholzi-m koefitsienti, järgneb Bergeri ja progresseeruv koefitsient. Turniirisüsteemis on võrdsete kogutud punktide korral tähtsaim omavaheline mäng (või omavahelistes mängudes -kohtumistes kogutud punktid), võrdsuse korral Bergeri koefitsient.

**I N V E N T A R**

* Igal võistlejal kaasa võtta koroona kii, lauatennise pall ja reket, vahetusjalatsid ja sportlik riietus.

**AUTASUSTAMINE**

* Iga vanuseklassi kolme paremat (Raplamaa sportlast) autasustatakse Raplamaa MV medali ja diplomiga.

**ÜLDISELT**

* Kõik juhendis määratlemata küsimused lahendab korraldaja, koos kohtunikekoguga tuginedes võistlusmäärustele.

Koostas: Ülle Laasner (tel 528 4090, laasner@gmail.com)